|  |
| --- |
| **Postup pri predkladaní žiadosti o dotáciu v rámci**  **Výzvy na predkladanie žiadostí na kompenzáciu ekonomickej straty pre malé a stredné podniky pôsobiace v oblasti kultúry a kreatívneho priemyslu**  **podľa schémy štátnej pomoci podľa odd. 3.1 Dočasného rámca SA.59996 (2020/N).** |
|
|
| **Žiadateľ nájde všetky potrebné dokumenty na stránke Ministerstva hospodárstva SR:** [**https://www.mhsr.sk/koronavirus/dotacia-kultura/ziadost**](https://www.mhsr.sk/koronavirus/dotacia-kultura/ziadost)  **Žiadateľ na základe veľkosti podniku a skutočnosti, či bol/nebol k 31.12.2019 podnikom v ťažkostiach vyplní všetky dokumenty pre podanie žiadosti o dotáciu podľa relevantnej schémy.** |
| 1. Žiadateľ vyplní **Žiadosť\_TF 3.1** v rámci schémy štátnej pomoci:    * Základné údaje o žiadateľovi (Obchodné meno, právna forma, IČO, DIČ, SK NACE, IBAN);    * Sídlo/miesto podnikania;    * Štatutárny orgán/členovia štatutárneho orgánu alebo zodpovedný zástupca;    * Kontaktná osoba;    * Konečný užívateľ výhod žiadateľa[[1]](#footnote-1);    * Žiadateľovi (resp. subjektom, ktoré s ním tvoria hospodársku jednotku) bola poskytnutá pomoc podľa odd. 3.1. Dočasného rámca pre opatrenia štátnej pomoci na podporu hospodárstva v súčasnej situácií spôsobenej nákazou COVID-19 v platnom znení;    * Prehľad o pomoci podľa odd. 3.1 Dočasného rámca (Tabuľka č. 1);    * Prehľad o prijatej pomoci za obdobie 2020 a 2021 (Tabuľka č. 2);    * Čestné vyhlásenie;    * Požadovaná výška dotácie (na základe výpočtu v Prílohe č. 1); |
| 1. Žiadateľ vyplní **Prílohu č. 1\_TF 3.1**, ktorá slúži ako kalkulačka na výpočet výšky dotácie    * Žiadateľ zaškrtne informáciu či je mikro alebo malý podnik, alebo či sa jedná o stredný podnik;    * Žiadateľ v časti *I. Výpočet oprávnenosti žiadateľa o dotáciu* uvedie údaje o dosiahnutých tržbách za predaj tovarov alebo služieb za mesiace marec – december v roku 2019 a za rovnaké mesiace v roku 2020.    * Žiadateľ v časti *II. Výpočet výšky dotácie za oprávnené obdobie* uvedie údaje o výnosoch a nákladoch za mesiace marec až december 2020.   Systém automaticky vypočíta **intenzitu pomoci** pre účely dotácie a **výšku požadovanej dotácie** na základe údajov uvedených zo strany žiadateľa.  *Po dôkladnej kontrole žiadateľ vyplnenú Prílohu č. 1 vytlačí a podpíše*. |
| 1. Žiadateľ doplní vypočítanú **Výšku požadovanej dotácie** do **Žiadosti\_TF 3.1.**   *Po dôkladnej kontrole žiadateľ vyplnenú* ***Žiadosť\_TF 3.1*** *vytlačí a podpíše.* |
| 1. Žiadateľ vyplní **návrh Zmluvy** (Príloha č. 2) o poskytnutí dotácie    * Všetky informácie o príjemcovi (bod 2. Príjemca na str. 1);    * Výšku požadovanej dotácie na základe výpočtu v Prílohe č. 1 v čl. III. Poskytnutie dotácie (bod 1), žiadateľ nahradí text vyznačený na žlto. Žiadateľ predmetnú výšku dotácie uvedie do zmluvy tak číslom, ako aj slovom.   *Po dôkladnej kontrole zmluvy, najmä doplnených údajov, žiadateľ zmluvu 4x vytlačí a podpíše.*  **!!! V prípade listinného aj elektronického podania, žiadateľ musí doručiť ministerstvu 4x vytlačený a podpísaný návrh Zmluvy !!!** |
| 1. Pre správne podanie žiadosti o dotáciu žiadateľ zašle všetky dokumenty    * **v listinnej forme** (na adresu ministerstva uvedenú vo výzve) s označením „Dotácia na pomoc kultúre-neotvárať“, alebo    * **elektronickou formou** podaním Všeobecnou agendou prostredníctvom [www.Slovensko.sk](http://www.Slovensko.sk) podpísanú kvalifikovaným elektronickým podpisom oprávnenej osoby;   Správne podaná žiadosť obsahuje vyplnené a podpísané nasledujúce dokumenty:   * + Formulár žiadosti v rámci schémy štátnej pomoci **(1x);**   + Príloha č. 1 – Výpočet výšky dotácie **(1x);**   + Príloha č. 2 – Zmluva o poskytnutí dotácie **(4x).**   **Všetky dokumenty musia byť podpísané oprávnenou osobou.** |

1. Ak výška dotácie žiadosti presahuje 100 tis. EUR [↑](#footnote-ref-1)